b'\n_START_ARTICLE_\nAutorisert regnskapsf\xc3\xb8rer\n_START_SECTION_\nUtdanning\n_START_PARAGRAPH_\nFor \xc3\xa5 kunne bli autorisert regnskapsf\xc3\xb8rer m\xc3\xa5 man fullf\xc3\xb8re en bacherlorgrad i regnskapsf\xc3\xb8rerfag. Forskrift til regnskapsf\xc3\xb8rerloven definerer utdanningskravene:_NEWLINE_\xc2\xa7 1-1. Utdanningskrav for autorisasjon _NEWLINE_Det kreves at s\xc3\xb8ker har Bachelor i \xc3\xb8konomi og administrasjon p\xc3\xa5 til sammen 180 studiepoeng med f\xc3\xb8lgende fordeling: _NEWLINE_1. 90 studiepoeng skal best\xc3\xa5 av obligatoriske emner i henhold til plan vedtatt av Nasjonalt r\xc3\xa5d for \xc3\xb8konomisk-administrativ utdanning (NR\xc3\x98A)_NEWLINE_2. 60 studiepoeng skal best\xc3\xa5 av videref\xc3\xb8ringsemner/profilering innen finansregnskap, skatte- og avgiftsrett og rettsl\xc3\xa6re der hvert emne minst m\xc3\xa5 v\xc3\xa6re dekket med:  _NEWLINE_a) Finansregnskap 15 studiepoeng  _NEWLINE_b) Skatte- og avgiftsrett 15 studiepoeng  _NEWLINE_c) Rettsl\xc3\xa6re 10 studiepoeng.  _NEWLINE_De resterende 20 studiepoeng skal ligge innenfor emner som nevnt i pkt. a-c.  _NEWLINE_3. 30 studiepoeng skal v\xc3\xa6re knyttet til \xc3\xb8konomiske administrative emner utover det som er nevnt i nr. 1 og 2.  _NEWLINE_I \xc2\xa7 1-2 defineres praksiskravene:_NEWLINE_\xc2\xa7 1-2. Praksiskrav for autorisasjon _NEWLINE_Det kreves to \xc3\xa5rs regnskapspraksis, jf. lov 18. juni 1993 nr. 109 om autorisasjon av regnskapsf\xc3\xb8rere \xc2\xa7 4 f\xc3\xb8rste ledd nr. 7. Ett \xc3\xa5rs praksis regnes som 1600 timer. Det skal dokumenteres relevant praksis fra de siste fem \xc3\xa5rene. Finanstilsynet kan unntaksvis godkjenne praksis som er opparbeidet f\xc3\xb8r de siste fem \xc3\xa5r, dog ikke utover 10 \xc3\xa5r, dersom denne praksisen anses s\xc3\xa6rlig relevant og har et innhold som nevnt i denne paragraf tredje punktum. Praksisen skal omfatte regnskapsf\xc3\xb8ring etter regnskaps- og bokf\xc3\xb8ringslovgivningen, herunder utf\xc3\xb8ring av oppdragsgivers plikter og utarbeidelse av oppgaver og opplysninger for oppdragsgiver som denne skal gi i henhold til lov eller forskrift eller, revisjon av slik virksomhet. Finanstilsynet kan godkjenne at inntil ett \xc3\xa5rs praksis omfatter ligningskontroll i stilling som skatterevisor eller som foreleser p\xc3\xa5 universitets- og h\xc3\xb8yskoleniv\xc3\xa5 i fag som nevnt i \xc2\xa7 1-1 f\xc3\xb8rste ledd nr. 2.\n_START_SECTION_\nVirksomhet\n_START_PARAGRAPH_\nAutoriserte regnskapsf\xc3\xb8rere jobber med \xc3\xa5 f\xc3\xb8re regnskap, enten for eksterne kunder eller internt regnskap i en bedrift. Det er krav om at regnskapsf\xc3\xb8rer skal vare autorisert dersom lovpliktig regnskap skal f\xc3\xb8res for eksterne._NEWLINE_Mange eksterne regnsksapf\xc3\xb8rere arbeider i Autoriserte regnskapsf\xc3\xb8rerselskaper (ARS). Kravet for \xc3\xa5 kunne blir et ARS er definer i regnskapsf\xc3\xb8rerloven \xc2\xa7 6:_NEWLINE_\xc2\xa7 6. Regnskapsf\xc3\xb8rerselskaper \xe2\x80\x93 vilk\xc3\xa5r for autorisasjon _NEWLINE_Autoriserte regnskapsf\xc3\xb8rerselskaper skal: _NEWLINE_1. ha en daglig leder som er autorisert regnskapsf\xc3\xb8rer,  _NEWLINE_2. ha som form\xc3\xa5l \xc3\xa5 f\xc3\xb8re regnskap for andre,  _NEWLINE_3. v\xc3\xa6re \xc3\xb8konomisk vederheftig,  _NEWLINE_4. ha fast kontorsted i Norge.  _NEWLINE_I oppdragsavtale etter \xc2\xa7 3 skal regnskapsf\xc3\xb8rerselskapet utpeke en bestemt autorisert regnskapsf\xc3\xb8rer som ansvarlig regnskapsf\xc3\xb8rer for oppdraget. _NEWLINE_Finanstilsynet kan i forskrift fastsette n\xc3\xa6rmere bestemmelser om og unntak fra kravet om at daglig leder skal v\xc3\xa6re autorisert regnskapsf\xc3\xb8rer. _NEWLINE_Finanstilsynet kan ved enkeltvedtak gj\xc3\xb8re unntak fra kravet etter f\xc3\xb8rste ledd nr. 4 om fast kontorsted i Norge dersom dokumenter som gjelder oppdragsgivere i Norge, oppbevares p\xc3\xa5 et fast sted her i riket p\xc3\xa5 en ordnet og forsvarlig m\xc3\xa5te. Dokumentene skal v\xc3\xa6re tilgjengelige og tilrettelagt for innsyn av offentlig kontrollmyndighet.\n_START_SECTION_\nTilsyn\n_START_PARAGRAPH_\nAutoriserte regnskapsf\xc3\xb8rere og regnskapsf\xc3\xb8rerselskaper er under strengt tilsyn av Finanstilsynet. _NEWLINE_Finanstilsynets oppgaver i forhold til regnskapsf\xc3\xb8rere omfatter godkjenning av enkeltpersoner og foretak i henhold til de lovkravene som gjelder for yrkesgruppen samt registerf\xc3\xb8ring og tilsyn. Tilsyn omfatter kontroll av at virksomheten drives i samsvar med lov og forskrift, og at den foreg\xc3\xa5r p\xc3\xa5 en hensiktsmessig og betryggende m\xc3\xa5te._NEWLINE_Tilsynet omfattet i 2006:_NEWLINE_7\xc2\xa0472 regnskapsf\xc3\xb8rere_NEWLINE_2\xc2\xa0652 regnskapsf\xc3\xb8rerselskaper'